**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  21 – 8 – 2024

**ΑΜΑΡΟΥΣΙΟΥ Αρ. Πρ.:** 217

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ: Δ/νση Π. Ε. Β΄ Αθήνας**

**Κοινοποίηση: ΥΠΑΙΘΑ, Περ. Δ/νση Π. & Δ. Εκπ/σης Αττικής, Δ. Ο. Ε., Συλλόγους Εκπ/κών Π. Ε. της χώρας, ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Θέμα: « Ερώτημα προς τον Διευθυντή Π. Ε. Β΄ Αθήνας και τα μέλη του ΠΥΣΠΕ Β΄ Αθήνας αναφορικά με τη χορήγηση του δικαιώματος απόσπασης εντός Π.Υ.Σ.Π.Ε. Β΄ Αθήνας των συναδέλφων που κατέλαβαν οργανική θέση προ ολίγων ημερών με απόφαση του ΠΥΣΠΕ Β΄ Αθήνας και με το ζήτημα της χορήγησης δικαιώματος επιλογής της συμπλήρωσης του ωραρίου των εκπαιδευτικών ειδικοτήτων σε όμορα σχολεία αυτών της οργανικής τους θέσης».**

Αξιότιμε κύριε Διευθυντά της Β΄ Δ/νσης Π. Ε. Αθήνας και του Π. Υ. Σ. Π. Ε. Β΄ Αθήνας και αξιότιμα μέλη του Π. Υ. Σ. Π. Ε. Β΄ Αθήνας,

όπως γνωρίζετε πρόσφατα τοποθετήθηκαν σε οργανικές θέσεις, κατόπιν απόφασης του Π. Υ. Σ. Π. Ε. Β΄ Αθήνας εκπαιδευτικοί από μετάθεση ή ευρισκόμενοι/-ες στη διάθεση του Π. Υ. Σ. Π. Ε. Β΄ Αθήνας όλων των ειδικοτήτων και με βάση την κείμενη νομοθεσία είναι στην διακριτική ευχέρεια της υπηρεσίας να τους χορηγήσει το δικαίωμα της απόσπασης εντός επί λειτουργικών κενών πριν από την έλευση και τοποθέτηση των αναπληρωτών εκπαιδευτικών.

Θεωρούμε αναγκαίο και προς το συμφέρον της υπηρεσίας και των σχολικών μας μονάδων να προχωρήσει η Δ/νση Π. Ε. Β΄ Αθήνας σε νέο κύκλο αποσπάσεων εντός κατόπιν αιτήσεων ικανοποιώντας και αιτήσεις εκπαιδευτικών οι οποίες δεν έτυχαν ικανοποίησης στον πρώτο γύρω των αποσπάσεων εντός αναιτιολόγητα.

Επιπρόσθετα θεωρούμε απαραίτητο οι τοποθετήσεις για συμπληρώσεις ωραρίου των εκπαιδευτικών ειδικοτήτων στα όμορα σχολεία με αυτά των οργανικών τους θέσεων να γίνουν στη βάση αμοιβαίων συνεννοήσεων μεταξύ της υπηρεσίας και των μονίμων εκπαιδευτικών ειδικοτήτων και όχι αυθαίρετα και αποκλειστικά με αποφάσεις της Δ/νσης Π. Ε. Β΄ Αθήνας με τις οποίες, ενδεχόμενα, θα δημιουργηθούν προβλήματα ή τριβές με αρνητικές επιπτώσεις για την λειτουργία των σχολικών μονάδων.

Παρακαλούμε για τις δικές σας ενέργειες.

